Վիլլի Բոլի

Վիլլի-Առնաուդ Զոբո Բոլի (ֆր․՝ Willy Arnaud Zobo Boly, փետրվարի 3, 1991, Մելուն, Ֆրանսիա), պրոֆեսիոնալ ֆուտբոլիստ, կենտրոնական պաշտպան։ Հանդես է գալիս անգլիական «Վուլվերհեմպտոնի» և Կոտ դ'Իվուարի ֆուտբոլի ազգային հավաքականի կազմում։


== Ակումբային կարիերա ==


=== «Օսեր» ===
Վիլլին ֆրանսիական «Օսեր» ֆուտբոլային ակումբի ակադեմիայի սան է։ Ակումբի երիտասարդական թիմի կազմում նա իր դեբյուտը նշել է 2011 թվականի փետրվարին, այնուհետև թիմի հետ կնքել է իր առաջին պրոֆեսիոնալ պայմանագիրը՝ 3 տարի ժամկետով։
2011 թվականի ապրիլի 16-ին Բոլին իր առաջին հանդիպումն է անցկացրել Լիգա 1-ի շրջանակներում՝ ամբողջությամբ մասնակցելով «Թուլուզ ՖԱ»-ի դեմ հանդիպմանը, որն ավարտվել է 1-0 հաշվով՝ «Օսերի» հաղթանակով։ Իսկ հաջորդ խաղային օրը նա խփել է նաև իր առաջին գոլը «Լանս»-ի դեմ խաղում(1-1)։
Բոլին 2011-12 մրցաշրջանում մասնակցել է 33 հանդիպման և դարձել մեկ գոլի հեղինակ, սակայն թիմը մրցաշարային աղյուսակում զբաղեցրեց վերջին տեղը և տեղափոխվեց Լիգա 2։


=== «Բրագա» ===
2014 թվականի սեպտեմբերի 1-ին Վիլլի Բոլին տեղափոխվել է պորտուգալական «Բրագա»՝ թիմի հետ կնքելով 4 տարվա պայմանագիր։ Իր առաջին մրցաշրջանը ֆուտբոլիստը անցկացրել է ակումբի երիտասարդական թիմի կազմում՝ մասնակցելով Սեգունդա Լիգայի հանդիպումներին։


=== «Պորտու» ===
2016 թվականի օգոստոսի 31-ին Բոլին տեղափոխվել է «Պորտու»։ Նա թմի հետ կնքել է հնգամյա պայմանագիր, իսկ հրաժարագին է սահմանվել 45 միիոն եվրոն։ Ֆուտբոլիստը թիմի կազմում մասնակցել է ընդամենը ութ պաշտոնական հանդիպան՝ ներառյալ ՈՒԵՖԱ Չեմպիոնների Լիգայի խաղարկության 1/8 եզրափակչի շրջանակներում կայացած իտալական «Յուվենտուսի» դեմ հանդիպմանը, որն ավարտվել է 1-0 հաշվով՝ իտալական թիմի հաղթանակով։ Վիլլին Բոլին այդ հանդիպման երկրորդ խաղակեսում փոխարինել է Անդրե Սիլվային։


=== «Վուլվերհեմպտոն» ===
2017 թվականի հուլիսի 8-ին Վիլլի Բոլին մեկ տարի վարձակալության ժամկետով տեղափոխվել է Չեմպիոնշիպում հանդես եկող «Վուլվերհեմպտոն»՝ վերադառնալով իր նախկին մարզիչ Նունու Սանտուի մոտ։ Իր պաշտոնական դեբյուտը նա նշել է 2017-18 մրցաշրջանի բացման «Միդլսբրո ՖԱ»-ի դեմ կայացած խաղում։ Այդ հանդիպումն ավարտվել է 1-0 հաշվով՝ «Վուլվերհեմպտոնի» հաղթանակով and scored his first goal with them on 31 October to help Wolves win 2–0 away against Norwich City.։ Հոկտեմբերի 31-ին էլ ֆուտբոլիստը խփել է իր առաջին գոլը թիմի կազմում «Նորվիչ Սիթիի» դեմ կայացած խաղում(2-0)։
Թիմի կազմում 37 պաշտոնական հանդիպում անցկացնելուց հետո Վիլլին կնքել է հիմնական պայմանագիր անգլիական թիմի հետ։ Երկարաժամկետ պայմանագիր կնքելուց հետո անգլիական թիմի կազմում Բոլին առաջին անգամ դաշտ է դուրս եկել օգոստոսի 11-ին՝ մասնակցելով «Էվերթոնի» դեմ կայացած հանդիպմանը, որն ավարտվել է ոչ-ոքի՝ 2-2 հաշվով։
Եվրոպական մրցաշարերում իր առաջին գոլը պաշտպանը խփել է 2019 թվականի հոկտեմբերի 3-ին՝ ՈՒԵՖԱ Չեմպիոնների Լիգայի խմբային փուլի շրջանակներում կայացած թուրքական «Բեշիկթաշի» դեմ հանդիպման ընթացքում։ Այդ հանդիպումն ավարտվել է 1-0 հաշվով՝ անգլիական թիմի հաղթանակով։ 
2020-21 մրցաշրջանում նա իր առաջին գոլը խփել է 2021 թվականի հունվարի 16-ին՝ «Սև երկրի դերբիի»-ում՝ «Վեստ Բրոմվիչ Ալբիոնի» դեմ խաղում։
2021 թվականի ապրիլի 5-ին՝ Կոտ դ'Իվուարի ֆուտբոլի ազգային հավաքականից վերադառնալուց հետո պարզ դարձավ, որ ֆուտբոլիստը վարակվել է COVID-19-ով և ստիպված է գտնվել ինքնամեկուսացման մեջ։ Այդ պատճառով Վիլլի Բոլին դաշտ դուրս չեկավ մինչև մայիսի 19-ը՝ մինչև «Էվերթոնի» դեմ կայացած հանդիպումը, որին նա մասնակցել է ամբողջությմանբ։ 


== Միջազգային կարիերա ==
Վիլլի Բոլին հանդես է եկել Ֆրանսիայի Մ16, Մ17 և Մ19 հավաքականների կազմում։
2020 թվականին Բոլին որոշեց ներկայացնել Կոտ դ'Իվուարի ֆուտբոլի ազգային հավաքականը։ Հավաքականի կազմում իր դեբյուտը նշել է 2020 թվականի նոյեմբերի 12-ին՝ Աֆրիկայի ազգերի գավաթի խաղարկության որակավորման փուլի շրջանակներում կայացած Մադագասկարի հավաքականի դեմ խաղում։ Հանդիպումն ավարտվել է 2-1 հաշվով Կոտ դ'Իվուարի հավաքականի հաղթանակով։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==


=== Ակումբային ===
Պորտուգալիայի գավաթակիր - 2015-16
Չեմպիոնշիպի չեմպիոն - 2017-18


=== Անհատական ===
Չեմպիոնշիպի տարվա հավաքականի անդամ - 2017-18


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ցուցանիշները Ֆրանսիայի ֆուտբոլի ֆեդերացիայի պաշտոնական կայքում